คุยกับผู้ใช้:Morzor61 - วิกิพีเดีย

# คุยกับผู้ใช้:Morzor61

### จากวิกิพีเดีย สารานุกรมเสรี

## [แก้] ยินดีต้อนรับ

สวัสดีครับ ยินดีต้อนรับสู่วิกิพีเดียไทย ถ้ายังใหม่กับวิกิพีเดียแนะนำให้เริ่มอ่านได้ที่วิกิพีเดีย:เริ่มต้น นอกจากนี้ขอแนะนำ (1) ส่วนประกอบต่างๆ ของวิกิพีเดียอยู่ที่ "ศาลาประชาคม" จากเมนูด้านซ้ายมือ (2) วิธีการใช้งานอยู่ที่ ช่วยเหลือ หรือจากเมนูด้านซ้ายมือเช่นกัน ถ้าเริ่มต้นสามารถดูวิธีใช้ได้ที่ วิกิพีเดีย:วิธีการแก้ไขหน้าพื้นฐาน และ วิกิพีเดีย:นโยบาย คำถามหรือข้อสงสัยสามารถพูดคุยกับคนอื่นได้เช่นกันครับ ถ้ายังไม่แน่ใจว่าจะเริ่มต้นอย่างไรลองดูได้ที่ วิกิพีเดีย:คุณช่วยเราได้ หรืออาจจะลองแวะไปเสนอชื่อหรือร่วมโหวต บทความคัดสรรครับ เพิ่มเติมจากนี้สามารถแสดงความคิดเห็นในการพัฒนาวิกิพีเดียได้ที่ วิกิพีเดีย:สภากาแฟ และเวลาลงชื่อ ให้พิมพ์ ~~~~ (~ สี่ตัว) หรือกดไอคอนลายเซ็นจากแถบเครื่องมือได้เช่นกันครับ มีคำถามอะไรสงสัยเกี่ยวกับการใช้งาน ถามเพิ่มได้ครับ โดยอาจจะถามไว้ที่หน้าพูดคุยของแต่ละคนครับ --Manop | พูดคุย - 21:57, 27 มีนาคม 2007 (UTC)

## [แก้] ชมรมอาสาพัฒนา

สวัสดีครับ และยินดีต้อนรับสู่วิกิพีเดียไทยครับ อยากจะรบกวนลองดูตัวอย่างบทความอื่นๆที่บทความคัดสรร และบทความคุณภาพครับ สำหรับตัวอย่างบทความ ส่วนบทความที่คุณเริ่มเขียนั้น พูดถึงก็ลำบากหลายกรณีครับ แต่เห็นคุณได้พยายามจัดรูปร่างแล้ว โดยเริ่มแรกคือเนื้อหาส่วนใหญ่ไม่เป็นกลาง และเขียนไม่เป็นสารานุกรมครับ เหมือนเป็นการเล่าเรื่อง ชวนเชื่อ ไม่ได้จากมุมมองที่สามครับ ดูที่วิกิพีเดีย:เขียนงานอย่างไรให้เป็นกลาง อาจช่วยได้ครับ นอกจากนั้นอย่าลืมแวะไปดูเขียนอย่างไรให้ดีขึ้น นอกจากนั้น อยากให้คำนึงถึงความเป็นสารานุกรมครับ อย่างบางเนื้อหานั้นไม่ควรที่จะมีเช่นคณะกรรมการ เป็นต้นครับ ส่วนบางหน้าที่ถูกแจ้งลบคงเป็นเพราะว่า ไม่เป็นสารานุกรม หรือเนื้อหาไม่มีความสำคัญพอ อะไรแบบนี้ครับ --Jutiphan | พูดคุย - 17:05, 9 เมษายน 2007 (UTC)

  ความจริงแล้วก็ถือว่ามุมมองที่สามครับ แต่คงเป็นรูปแบบการเขียนครับที่มีปัญหาเช่น "กิจกรรมดังกล่าวดำเนินมาเรื่อยๆ ควบคู่กับการเจริญก้าวหน้าของ" ไม่ได้ออกไปเป็นรูปแบบสารานุกรมครับ เหมือนการโฆษณาอะไรแบบนี้ครับ ทำให้ผู้ใช้อื่นๆมองเป็นแบบนั้น คือการเขียนนั้นคงเป็นลักษณะที่เป็นกลาง ไม่ควรชวนเชื่อ ซึ่งตอนแรกๆ คงลำบากครับ โดยวิธีที่ดีที่สุดคงค่อยๆเรียนรู้ ดูตัวอย่างบทความต่างๆ ครับ เพราะว่าการเขียนแตกต่างกับแบบอื่นๆที่คุณอาจเคยเขียนมาก่อน --Jutiphan | พูดคุย - 17:21, 9 เมษายน 2007 (UTC)

  เป็น "สารานุกรม" นี่ครับ มันมีความหมายว่าอย่างไร เพราะผมอ่านตอนแรกๆ ก็ไม่ค่อยเข้าใจเท่าไหร่

--Morzor61 17:25, 9 เมษายน 2007 (UTC)

  ตอบยากครับ บทความสารานุกรมนั้น ไม่ค่อยจะให้เนื้อหามากเท่าไร ผมขอแนะนำเพิ่มเติมก่อนละกันครับว่า หัวข้อนั้น เราเริ่มใช้ระดับที่สองนะครับ คือ == สองอัน ไม่ใช้อันแรกครับ นอกจากนั้นเพื่อให้เข้าใจมากขึ้น ผมยกตัวอย่างบทความอาสาพัฒนา อย่างหัวข้อบอกว่า อาสาพัฒนาคืออะไรนั้น ไม่จำเป็นครับ บรรทัดแรกควรเขียนเลยว่า อาสาพัฒนา คือ .... และขณะนี้ที่ผมอ่าน ผมอ่านไป หมดทั้งหัวข้อนั้น สรุปแล้ว ยังไม่รู้เลยครับว่า อาสาพัฒนาคืออะไร การเขียนสารานุกรมนั้น ควรเขียนกระชับ เข้าใจง่าย ได้ใจความ เป็นกลาง ลองดูตัวอย่างบทความที่ผมให้ลิงก์ไปก่อนหน้านี้ดูครับ --Jutiphan | พูดคุย - 18:24, 9 เมษายน 2007 (UTC)

    ยกตัวอย่างเช่น บทความสารานุกรมที่ผมให้ไปนั้น บรรทัดแรกก็เริ่มเลยว่า สารานุกรม คือ .... ไม่ได้เริ่มยกมาว่า สารานุกรม สามารถเป็นเรื่องราวเกี่ยวกับเรื่องทั่วไป ... ... --Jutiphan | พูดคุย - 18:25, 9 เมษายน 2007 (UTC)

      คุณมานพได้ทำการพยายามปรับแก้ให้ เพื่อให้เป็นสารานุกรมมากขึ้นแล้วนะครับ ดูผลลัพธ์ที่อาสาพัฒนา --Jutiphan | พูดคุย - 19:21, 9 เมษายน 2007 (UTC)

## [แก้] อาสาพัฒนา

สวัสดีครับ ผมขอให้ความเห็นนิดหนึ่งครับ ดังต่อไปนี้

- อาสาพัฒนา ส่วนบทนำและหัวข้อแรก เป็นการ copy and paste ข้อความมา ซึ่งไม่เหมาะครับผม บทนำควรแนะนำว่าอะไรคืออาสาพัฒนา ส่วนหัวข้อ "อะไรคืออาสาพัฒนา" อาจจะเปลี่ยนเป็น "ประวัติ" จะเหมาะกว่ามั้งครับ และอีกอย่างผมเห็นประโยค "นับจากภายหลังเหตุการณ์ ๑๔ ตุลาคม ๒๕๑๖ ....." บทความที่คุณ Morzor61 เขียนเกือบทุกบทความเลยครับ ลองแก้ไขดูครับ
- สำหรับบทความอาสาพัฒนานั้น เท่าที่ผมอ่านสามารถรวมเป็นบทความเดียวกับบทความชมรมอาสาพัฒนาในมหาวิทยาลัยได้นะครับ
- ลองปรับปรุงเรียบเรียงข้อความดูครับ ตอนนี้เหมือนกับการโฆษณานะครับโดยเฉพาะอย่างยิ่งในบทความชมรมอาสาพัฒนาในมหาวิทยาลัย (อ่านข้อมูลต่าง ๆ ที่คุณ Manop เขียนไว้ที่ยินดีต้อนรับ น่าจะมีประโยชน์ครับผม)
- ชมรมอาสาพัฒนา มหาวิทยาลัยมหาสารคาม คือ ผมเห็นมีหลายคนติดป้ายไว้แล้วนะครับ บทความนี้อาจจะเหมาะกับการเขียนในเวปบล๊อคส่วนตัวมากกว่าที่จะเขียนในวิกิพีเดียมั้งครับ ลองพยายามปรับปรุงดูครับผม ก็ค่อย ๆ เขียนดูครับ อาจจะดูลำบากหน่อยในตอนแรก ๆ ครับ แต่สักพักก็จะเริ่มเป็นครับผม สู้ ๆ ครับผม หรือถ้ามีอะไรสงสัยก็สอบถามได้ครับ หรือลองเห็นในหน้าพูดคุยของบทความดู เผื่อจะมีคนอื่น ๆ มาช่วยปรับปรุงการเขียนบทความให้ดียิ่งขึ้นครับผม ^_^ --ScorpianPK คุยแค่ "คลิ๊ก" 17:09, 9 เมษายน 2007 (UTC)

  ครับผม มีวิธีแก้ครับ ลองสร้างหน้าบทความชั่วคราวดูครับ เช่น อาสาพัฒนา/ชั่วคราว ทำนองนี้ครับ เพื่อป้องกันการโดนลบ ถ้าบทความได้รับการปรับปรุงจนเหมาะสมแล้วค่อยเปลี่ยนเป็นบทความปกติครับผม--ScorpianPK คุยแค่ "คลิ๊ก" 17:17, 9 เมษายน 2007 (UTC)
    ก็สร้างเหมือนบทความ ๆ หนึ่ง ครับผม แต่เพิ่ม "/ชั่วคราว" ไว้ด้านหลังบทความแค่นั้นเองครับผม แค่นั้นเองครับผม ไม่มีอะไรซับซ้อนครับผม ^_^ --ScorpianPK คุยแค่ "คลิ๊ก" 17:28, 9 เมษายน 2007 (UTC)

แล้วผมทำอีกวิธีหนึ่งได้ไหมคือ เปลี่ยนชื่อแล้วใส่ชั่วคราวไว้หน่ะครับ อาสาพัฒนา/ชัวคราว

--Morzor61 17:31, 9 เมษายน 2007 (UTC)

## [แก้] ลิขสิทธิ์

สวัสดีครับและยินดีต้อนรับสู่วิกิพีเดียไทย ผมเองอยากจะมาแจ้งว่ามหาวิทยาลัยมหาสารคามที่คุณเขียนหรือเพิ่มเติมนั้น เหมือนนำมาจากเว็บไซต์ หรือแหล่งข้อมูลอื่น ซึ่งในกรณีแบบนี้อาจถือว่าเป็นการละเมิดลิขสิทธิ์ได้ จึงรบกวนช่วยตรวจสอบและระวังเรื่องนี้ด้วยนะครับ ซึ่งเนื้อหาดังกล่าวนั้นสามารถลบออกก่อนได้ หรือเรียบเรียงขึ้นมาใหม่ ผมเองขอแนะนำให้ศึกษาวิธีเขียนอย่างไรไม่ให้ละเมิดลิขสิทธิ์ และแนวทางการเขียนให้ดียิ่งขึ้น หากมีคำถามอะไรเพิ่มเติม มาพูดคุยกันได้ครับ --Jutiphan | พูดคุย - 17:13, 9 เมษายน 2007 (UTC)

  ครับ เพื่อให้รูปแบบเป็นกลาง และเป็นสารานุกรม สำหรับเหตุผล และรูปแบบ รบกวนช่วยอ่านหน้าวิธีเขียนอย่างไรไม่ให้ละเมิดลิขสิทธิ์ ซึ่งน่าจะตอบข้อสงสัยหลายประการได้ครับที่หน้าดังกล่าว ค่อยๆพยายามๆนะครับ --Jutiphan | พูดคุย - 18:21, 9 เมษายน 2007 (UTC)

## [แก้] อาสาพัฒนา

สวัสดีครับ มาอธิบายเรื่อง อาสาพัฒนา ที่มีการติดป้าย เก็บกวาดนั้นมีความหมายได้หลายอย่าง ทั้งการปรับปรุงทางด้านเนื้อหา และการจัดรูปแบบ ซึ่งในบทความ อาสาพัฒนา นั้น มีปัญหาตรงที่

- เนื้อเพลง → วิกิไม่ใช่ที่เก็บเนื้อเพลง และเนื้อเพลงส่วนใหญ่มีการแต่งขึ้นมาซึ่ง อาจจะ มีลิขสิทธิ์ของคนแต่ง แต่เพลงอาสาพัฒนาต่างๆ คงไม่ได้มีการกำหนดลิขสิทธิ์เป็นแน่ ซึ่งเนื้อเพลงนี้ผมได้ลบออกไปแล้ว
- บทความแยก → เนื้อหาจากทั้งหมด ผมได้รวมเข้าไว้ที่เดียวกันที่ อาสาพัฒนา รวมถึงตัดเนื้อความที่ซ้ำซ้อนกัน
- ความเป็นกลาง → ผมเดาว่าคุณ Morzor61 คงเป็นคนในชมรมแน่ ดูจากข้อความที่เขียนแล้ว ซึ่งการเป็นส่วนหนึ่งของเนื้อความของหัวข้อ จะทำให้คุณสามารถรู้รายละเอียดได้เป็นอย่างดี แต่ก็ขณะเดียวกันก็มีข้อเสียหลายอย่าง เช่น การไม่เป็นกลาง (จะมีลักษณะชื่นชมและมองในมุมมองที่ชื่นชม) รายละเอียดลึกซึ่งการเขียนทำให้มีการใส่รายละเอียดมากเกินไป และที่สำคัญสุดคือภาพรวม
- เนื้อหาในภาพรวม → ที่เมื่อคุณเป็นส่วนหนึ่งของชมรม การเขียนบทความในภาพรวมให้คนทั่วไป (ที่ไม่รู้จักชมรม) จะต้องมีการอธิบายและให้ความรู้ในเชิงกว้าง มากกว่าในเชิงลึก ว่า ชมรมอาสาพัฒนาคืออะไร เพราะแน่นอนว่าคนอ่านในวิกิพีเดีย หลายคนไม่รู้จักชมรมอาสาพัฒนา หรือรู้จักเพียงแต่ว่าได้ยินชื่อ
- ความสำคัญ → อันนี้ผมเดาว่าคุณคงอยู่ค่ายอาสาพัฒนา มหาวิทยาลัยมหาสารคาม ซึ่งอันนี้ผมไม่ได้ว่าว่าชมรมไหนสำคัญกว่าชมรมไหน เพราะทุกชมรมสำคัญเท่ากัน แต่เรื่องชมรมเป็นเรื่องของคนกลุ่มหนึ่ง ซึ่งถ้ามองถึงเนื้อหาแล้ว ต้องดูว่าเนื้อหาในส่วนนี้จะมีประโยชน์ต่อคนกลุ่มอื่น ที่ไม่ใช่คนในชมรม และไม่ใช่คนในมหาวิทยาลัยหรือเปล่า เว้นเสียแต่ว่า ชมรมได้มีการกล่าวถึงในหนังสือพิมพ์ระดับประเทศ ซึ่งจะทำให้คนส่วนหนึ่งสนใจและค้นหาข้อมูล ซึ่งเนื้อหาในส่วนของ ม.มหาสารคาม ผมแนะนำให้คุณ Morzor61 ลองเขียนในหน้า อาสาพัฒนา ดูก่อน และพยายามทำข้อความให้สั้นและกระชับ ซึ่งเป็นหลักการเขียนทั่วไป ที่พยายามเขียนทุกอย่างให้กระชับและได้ใจความและความหมายครบถ้วน
- ลิงก์ → ในวิกิพีเดียมีนโยบาย ที่จะไม่รวบรวมลิงก์เหมือนเว็บทั่วไป ซึ่งถ้าลิงก์ไม่มีเนื้อหาในเชิงความหมายอธิบายเพิ่มเติม ซึ่งตอนนี้ผมเก็บลิงก์ทั้งหมดที่คุณได้สร้างไว้ ตอนแรกกะจะลบออก แต่เห็นว่าคุณอุตส่าห์สร้างและรวบรวมขึ้นมา ซึ่งถ้าแต่ละลิงก์เป็นเพียงลิงก์ไปหาชมรมต่างๆ ก็จะมีความหมายและมีประโยชน์น้อยกว่า ลิงก์ที่โยงไปหาความหมายของ "อาสาพัฒนา" ในภาพรวมซึ่งจะมีประโยชน์ต่อผู้อื่นมากกว่าประโยชน์ของคนในกลุ่มเท่านั้น

  ถ้ามีข้อสงสัย ติดต่อได้ครับ --Manop | พูดคุย - 18:46, 9 เมษายน 2007 (UTC)

ดึงข้อมูลจาก "http://th.wikipedia.org../../../m/o/r/%E0%B8%84%E0%B8%B8%E0%B8%A2%E0%B8%81%E0%B8%B1%E0%B8%9A%E0%B8%9C%E0%B8%B9%E0%B9%89%E0%B9%83%E0%B8%8A%E0%B9%89%7EMorzor61_8638.html".

##### Views

- หน้าผู้ใช้
- อภิปราย
- รุ่นปัจจุบัน

##### ค้นหา